Kovács András Ferenc

EGEREK KÖNYVE

Nagycsaládi egerészeti verseskönyv

SZALMA EDIT
illusztrációival

MAGVETŐ
BUDAPEST

© Kovács András Ferenc, 2015

Illusztráció © Szalma Edit, 2015

MAGVETŐ
KÖNYVKIADÓ ÉS KERESKEDELMI KFT.

www.magveto.hu

www.facebook.com/magveto

magveto@lira.hu

Felelős kiadó Nyáry Krisztián

Felelős szerkesztő Dávid Anna

Műszaki vezető Bezúr Györgyi

Elektronikus verzió eKönyv Magyarország Kft.

Készítette Békyné Kiss Adrien

www.ekonyv.hu

ISBN 978-963-14-3356-2

Krisztinának, Franciskának, Ábriskának

Minden egér a világon!

Az egér neve

A jó egér nem rossz egér,
S ha jól vigyáz nevére –
Nehéz megtudni róla, hogy
Valóban jó egér-e?

A jó egér nem elefánt,
Hisz fürgébbecske néha.
De jó egér sosem lehet
Patkány, se kecskebéka!

A jó egér nem rossz egér,
Csak csöppnyi, furcsa holmi…
S a jó egér nem rossz kutya –
Kandúrt se tud csaholni…

A jó egér nem macska. Sőt:
Nem éji macskacápa!
Bár hosszú farka s bajsza van,
Meg négy kis kacska lába.

A jó egér nem rossz, ha jó,
Ha mindig ad nevére –
Ha sejti, hogy mi jó, mi rossz,
S a kettő összefér-e?

A jó egér az jó egér:
Sosem rág, hogyha alhat!
S a jó egér csakis saját,
Külön nevére hallgat…

A jó egér nevet visel –
Nem unt lyukak lelence!
Lehet Franciska vagy Ferenc,
Marcella, Vince, Bence.

Lehet Sipircki Sancikám,
Lőrinc, Cecilke, Vencel,
Ignácka, Enci – s néha György,
Ha megküzd egy kredenccel.

A jó egér csak jó egér
Lehet, ha ad nevére –
S magáról ő se tudja, hogy
Valóban jó egér-e?

Tupá Kra Nánong

4aA borzas ősegérre zord
Idők alján találunk –
Kőkorszak kőrágója volt
A hős Tupá Kra Nánong.

Barlanglakó volt, kardfogú
Macskák vadásza, kósza –
Bundája kócos medveprém,
Markában pár szakóca.

Barlanghomályban lépte még
Mély kőlyukak falán kong –
Torzonborz volt, vad és falánk
A bősz Tupá Kra Nánong.

Több barlangrajzon fennmaradt,
Mit fölkapart a körme –
Ahogy dárdát vet, nyilazik,
S ruhája macskaszőrme…

Mamutcsaládokat terel,
Tigriscubákra tátong,
Oroszlánt tép szét nyálazó
Szájjal Tupá Kra Nánong.

Barlangok festett képein
Gyapjas orrszarvúak közt
Ő látható – tüzet csihol,
S csámcsogva tűzre rak szöszt.

Tulok tolong, bőg, ősbölény
Remeg, fut – hátha ráront,
Ha csordát hajszol csattogó
Foggal Tupá Kra Nánong…

Üvölt! Haragja szürke köd,
Mely őskutyákra szállong –
Csonthalmot rág a vakmerő,
Erős Tupá Kra Nánong!

Az ősegér nekünk nem új
Ősünk, csupán barátunk –
Talán, de mára köztudott:
Ő volt Tupá Kra Nánong!

Az ismeretlen bőregér

A bőregér, a bőregér,
Az ismeretlen, névtelen,
Az ős, álmatlan őregér:
Ő virraszt minden éjjelen!

A bőregér csak bőregér –
Nem Bagamér, sem Ladomér!
De dőre fényről Ő regél,
Ki barlang-mélyben vadon él!

Az ismeretlen bőregér
Csapong a légben névtelen,
De őrködik, hisz őregér
Aludni végleg képtelen!

A bőregér csak bőregér,
Mert bőre van, bár nem egér!
Tetőre tér – a szőre dér,
De szárnya bőr, mert denevér!

Szállong a fenti bőregér,
Az ismeretlen, névtelen,
Virraszt, kereng, mint őregér:
Ő röpköd minden éjjelen!

Égi és földi egerek

„Felícián meglengette trópusi kalapját,
mire a háttérben elhelyezett zenekar játszani
kezdett, a tömeg pedig lelkesen énekelte
az egerek ősi indulóját:

Előre, cim-, cim-, cim-, cim-,
cim-, cim-, cim-, cim-,
cimborák!
Zengjen a cin-, cin-, cin-, cin-,
cin-, cin-, cin-, cin-,
cintányér, és üljük a gömböcök torát!”

(Bajor Andor: Egy bátor egér viszontagságai)

Minden egér a világon!

Az egér neve

Tupá Kra Nánong

Az ismeretlen bőregér

Ráré, a fáraók titkára

Szegény egér nótája

Cimpike

Marczipáni Cukrászat

Egérnóta - nagy mulatság!

Vencibencivince

Marcinka

Szervác, Pongrác, Bonifác

Afrikai bölcsődal kisegereknek

Pinduritaligala-dal

Al-Bugri Ibn Fudri Badarán, az egyiptomi ugróegér

Cinóber Encián

Futokoda Cukijó, a japán csodaegér

Egeresi nóta

Cinc Ferenc

Minden egér a világon!

Sajtsóhajtó Bottyán

Öreg egerek tánca

Jackie, a kompjúter egere

Csakrágjocó, Tibet bölcse

Tíz egérke víg regéje

Egértánc - tárogatóra, dudára

Égi és földi egerek

Egeres fabulák tanulsága

Ismered Orrondi Vencelint?

Hét egér vár Kaparjpusztán

Balkáni egérballada

Cincius Mus Musculus, a római bajnokegér

Márcselló Pucc Cini

Don Pedro hősi, rettentő románca

A Sajtkirály, Rágpontfenn és Surmoá, a rendőrminiszter

Márszeji víg egerek hadimarsa

XXX. Felicián hihetetlen históriája

Egy budai macskavásár sikeres krónikája

viragDom Fernando Lisszabonban

Sir Walter Ráglé régi balladája

Alvinczy Nárcisz, a költészet egere

Cincilla Prézli, drága!

Szőr Lőrinczy Jácint, a színház egere

Cin Cao és Cung Ce

Barlám és Jozafát, az égi egerek

Celesztin szent dicsérete

Egérének - cimbalomra, nyenyerére